**Bírósági ülnök választás**

Magyarország Alaptörvénye A Bíróság fejezetének 27. cikk (2) bekezdése értelmében a törvény által meghatározott ügyekben és módon nem hivatásos bírák (ülnökök) is részt vesznek az ítélkezésben.

A bírák jogállásáról és javadalmazásáról szóló 2011. évi CLXII. törvény (továbbiakban: Bjt.)  216. § (1) bekezdése rendelkezik arról, hogy az ülnökök megbízatása **4 évre szól**.

A legutóbbi ülnökválasztás 2019. évben történt, így 2023. évben ismét bírósági ülnökválasztásra kerül sor, melynek idejét a Magyar Köztársaság Elnöke 39/2023. (III.6.) KE határozatában **2023. március 7. és 2023. április 30. napja közé** eső időtartamban tűzte ki.

**Pest Vármegye Önkormányzatának Közgyűlése 21 fő munkaügyi és 11 fő fiatalkorúak büntetőügyében eljáró ülnök megválasztására kapott felkérést.**

**Bírósági ülnök jelölt lehet:**

A Bjt. 212.§ (1) bekezdésében rögzített **általános feltétel** szerint ülnöknek az a 30. évét betöltött magyar állampolgár választható meg, aki nem áll cselekvőképességet érintő gondnokság vagy támogatott döntéshozatal hatálya alatt, továbbá büntetlen előéletű és nem áll közügyektől eltiltás hatálya alatt sem. **Az ülnök megbízatása megszűnik a 70. év betöltésével.**

**A fiatalkorúak elleni büntetőeljárásban** ülnökként a büntetőeljárásról szóló 2017. évi XC. törvény (Be.) 680.§ (5) bekezdésében rögzített **különös feltétel** szerint, **kizárólag**

1. pedagógus,
2. b) pszichológus és
3. c) a gyermekvédelmi ellátórendszerben (a család-, gyermek- és ifjúságvédelmi szolgáltatás, gyámügyi igazgatás keretében az ellátottak gyógyítását, ápolását, foglalkoztatását, fejlesztését, ellátását, nevelését, gondozását vagy szociális segítését, a gyermek sorsának rendezését közvetlenül szolgáló) egyetemi vagy főiskolai végzettséghez kötött dolgozó vagy korábban ilyen munkakörben dolgozott személy vehet részt.

Az ülnök nem lehet tagja pártnak, és politikai tevékenységet nem folytathat.

**Bírósági ülnök jelölésére jogosultak:**

A bírósági ülnököket a bíróság illetékességi területén lakóhellyel rendelkező nagykorú magyar állampolgárok, a bíróság illetékességi területén működő helyi önkormányzatok, és az egyesületek – pártok kivételével – jelölik.

**A fiatalkorúak büntető ügyeiben** eljáró bíróság **pedagógus ülnökeit** a bíróság illetékességi területén működő alapfokú és középfokú nevelési-oktatási intézmények tantestületei, a **nem pedagógus ülnökeit**az egyesületek, a foglalkozásuk szerinti érdek-képviseleti szervek, valamint a Be. 680.§ (5) bek.c) pontja szerinti gyermekvédelmi ellátórendszerben foglalkoztató szervezetek jelölik.

Az ülnökjelölés a „Bírósági ülnökké jelölés” nyomtatvány kitöltésével történik.

Az ülnökjelölt a jelölés elfogadásáról írásban nyilatkozik a „Nyilatkozat bírósági ülnökké jelölés elfogadásáról” nyomtatvány kitöltésével.

A jelöltnek Hatósági erkölcsi bizonyítvánnyal kell igazolnia büntetlen előéletét, illetve a fiatalkorúak büntetőügyeiben eljáró nem pedagógus ülnök-jelöltnek csatolnia kell a megválasztásához szükséges adatokat és tényeket tartalmazó dokumentumokat. (diploma másolata, munkáltató igazolás a Be. 680.§ (5) bek.c) pontja alapján).

Amennyiben ezen igazolási kötelezettségét az ülnöknek jelölt személy elmulasztja, ülnökké megválasztani nem lehet.

Az ülnökválasztással kapcsolatosban a következő telefonszámon és e-mail címen lehet érdeklődni: dr. Takács Mária 06-1-233-6813, illetve takacsm@pestmegye.hu,

A jelöléshez szükséges nyomtatványok letölthetők az alábbi linken letölthetőek.

**A jelölő és az elfogadó nyilatkozatot és a hozzájuk csatolt erkölcsi bizonyítványt, valamint a képesítést igazoló bizonyítványokat legkésőbb 2023. április 12-ig kell megküldeni a következő címre: 1052 Budapest, Városház u.7. Pest Vármegyei Önkormányzati Hivatal Jegyzői Iroda**

Telki Polgármesteri Hivatal